Bok van Blerk

Bok van Blerk (gebore Louis Andries Pepler op 30 Maart 1978)  is 'n Afrikaanse musikant en akteur wat in 2006 bekendheid verwerf het met die liedjie "De la Rey" geskryf deur Sean Else en Johan Vorster.,Tanya de Vente (Vrouekeur) "Bok van Blerk, 'n bok vir sports , besoek op 23 Februarie 2007

 Uitbeelding 
Pepler het in Pretoria op Laerskool Menlopark skoolgegaan en aan die Hoërskool Die Wilgers gematrikuleer.Rapport, Hanlie Retief gesels met Bok van Blerk , besoek op 23 Februarie 2005

 Loopbaan 
Nadat hy konstruksiebestuur studeer het, het hy 'n tyd lank in die buiteland gewerk.

In Maart 2006 kom die album "Jy praat nog steeds my taal" deur Bok van Blerk en die Mossies uit. Dieselfde album word in Oktober 2006 weer uitgereik, hierdie keer onder die naam De La Rey, en met die kunstenaar nou slegs as Bok van Blerk aangegee. Volgens Pepler is die Mossies verwyder aangesien sy medesanger, Tanya van Graan, te besig was met modelwerk. Pepler word begelei deur Jaco Mans (asook somtyds Manie van Niekerk) op hoofkitaar, Francois Coetzee op bas-kitaar en Natan Smit as tromspeler.

Op 6  Februarie 2007 het die Suid-Afrikaanse departement van kuns en kultuur 'n verklaring oor die liedjie  De la Rey uitgereik. Die stap het gevolg op omstredenheid wat ontstaan het rondom die liedjie as gevolg van die gewildheid daarvan in regse kringe waar dit geïnterpreteer word as 'n oproep tot gewapende stryd. By van Bok van Blerk se konserte het van die toeskouers ook die ou Suid-Afrikaanse vlag en die Vierkleur rondgeswaai. In 'n Huisgenoot-artikel het die tydskrif minister Pallo Jordan gevra om kommentaar te lewer op die liedjie en die boodskap wat daarin gelees word. In die verklaring spreek die ministerie sy kommer uit dat die liedjie deur regse elemente gekaap kan word, maar hy wens die sanger nietemin voorspoed toe met die liedjie. Die minister verklaar ook dat hy nie 'n probleem het met protes of die mobilisering van opposisie  nie, solank dit binne die raamwerk van die wet plaasvind.DKK, Ministry of Arts & Culture on Bok Van Blerks’s Supposed Afrikaans “Struggle Song,” De La Rey and Its Coded Message to Fermenting Revolutionary Sentiments. , besoek op 23 Februarie 2007

Pepler self sê dat hy nie hom nie vereenselwig met die ou landsvlag nie en dat hy nie daarmee geassosieer wil word nie. Hy beywer hom egter wel vir Afrikaans en het byvoorbeeld geweier om deel te neem aan die radiostasie 94.7 Highveld se musiekkonsert as gevolg van die radiostasie se beleid om geen Afrikaanse musiek te speel nie.Die BurgerBok sê aikôna vir ou landsvlag én 94.7, besoek op 23 Februarie 2007 Hy maak dit ook duidelik dat hy nie met die Boeremag saamstem nie en dat hy nie glo dat geweld 'n oplossing vir Afrikaners se probleme is nie en wys daarop dat generaal De la Rey ten gunste van vrede was. Koos Kombuis wys ook daarop dat Bok van Blerk se rugby-liedjie oor die bruin rugbyspeler, Bryan Habana, handel.Litnet Bok van Blerk en die bagasie van veertig jaar , besoek op 23 Februarie 2007

Op 19 Februarie het Bok van Blerk die prys vir beste video gewen vir die De La Rey-video in die eerste MK-toekennings.MK89 DIE MK AWARDS – AL DIE WENNERS . Besoek op 23 Februarie 2007

Tydens die 2010 SAMA-toekennings is Bok van Blerk se album Afrikanerhart bekroon as die beste verkoper vir 2009.

 Diskografie 
 De la Rey (Jy praat nog steeds my taal) (2006)
 Ons vir jou Suid-Afrika (2008)
 Afrikanerhart (2009)
 My kreet (2010)
 Sing Afrikaner Sing (2015)
 Van De La Rey Tot Nou (2016)
 Hoor ons! (2019)

 Filmografie 
 Platteland, 2011 as Dirk Pretorius
 As jy sing, 2013 as Sersant-Majoor Fourie
 Vrou Soek Boer, 2014 as Stander de Waal
 Leading Lady, 2014 as Kobus Willemse
 Somer Son, 2015 as Richie
 Modder en Bloed, 2016 as Kommandant Scheepers
 Sew the Winter to My Skin, 2018 as Simon

 Akademiese studies oor Bok van Blerk 
Grundlingh, A. (2007). Die historiese in die hede: Dinamika van die De la Rey-fenomeen in Afrikanerkringe, 2006 - 2007. New Contree, (53), 147-161.
Nell, W. D. (2014). Afrikaanse liedtekste in konteks - die liedtekste van Bok van Blerk, Fokofpolisiekar, the Buckfever Underground en Karen Zoid. UNISA.
Van der Waal, K. (C.S.), & Robins, S. (2011). ‘De la Rey’ and the Revival of ‘Boer Heritage’: Nostalgia in the Post-apartheid Afrikaner Culture Industry. Journal of Southern African Studies, 37(4), 763-779.

 Verwysings 

 Sien ook 
 Suid-Afrikaanse musici
 Afrikaanse musiek

 Eksterne skakels 


 De la Rey musiekvideo van MK89 op YouTube
 Video opname van Onderhoud met Bok van Blerk oor 'De la Rey'  op Beeld webwerf
 Litnet artikel oor Afrikaanse protesmusiek 

Kategorie:Suid-Afrikaanse musici
Kategorie:Geboortes in 1978
Kategorie:Lewende mense
Kategorie:Afrikaners
Kategorie:Afrikaanse sangers
Kategorie:Suid-Afrikaanse manlike akteurs van die 20ste eeu